open-index/open-wikipedia-markdown huggingface dataset:
1970eko Eurovision Abesti Lehiaketa

**1970eko Eurovision Abesti Lehiaketa** urtero ospatzen den Eurovision Abesti Lehiaketaren hamabosgarren edizioa izan zen. Amsterdamgo RAI Congrescentrum erakustazokan ospatu zen, Herbehereetan, martxoaren 21ean. Aurkezlea Willy Dobbe izan zen.

Aurreko edizioan lau garaile gertatu zirenez, 1970ean zein herrialdek antolatu behar zuen eztabaidan jarri zen. Erresuma Batua eta Espainia alde batera utzi ziren aurreko bi edizioak antolatzeagatik, eta Frantzia eta Herbehereen artean txannpona botaz erabaki zen antolatzailea.

Garailea Irlandako Dana izan zen, "All Kinds of Everything" kantuarekin. Irlandaren lehen garaipena izan zen.

Hamabi herrialdek hartu zuten parte, 1959ko ediziotik izandako partaide kopuru txikiena. Finlandia, Norvegia, Portugal eta Suediak uko egion zioten partaidetzari, aurreko urteko lau garaileen emaitzaren kexu.

## Lehiaketa 
## Kanpo estekak 
*  Eurovision webgune ofiziala
Diseinu parametriko

**Diseinu parametrikoa** algoritmo eskema batean oinarritutako diseinu prozesu bat da. Diseinu honen bidez parametro eta arau jakin batzuk ezartzen dira, horrela diseinuaren beharrak eta diseinu bukatuaren beharren baldintzak jartzen dira. 

Diseinu parametrikoa diseinuaren paradigma da; elementuen arteko erlazioa, geometria eta egitura konplexuen diseinua manipulatzeko eta komunikatzeko erabiltzen da. "Parametriko" terminoa matematikatik eratorria da eta ekuazio edo sistema baten azken emaitza aldatu edo aldatzen uzten duten ekuazio edo sistema da.

Ereduarekin elkar eragiten duten aldagaiak, besteak beste, honako hauek dira: haizea, ekaitza, elurtea, euria, karga sismikoak, baita kulturarekin lotutako faktoreak ere (adibidez, forma jakin batzuen erabilera) eta egiturari emandako erabilera.  

## Erreferentziak 
## Kanpo estekak 
* Grasshopper 3D
* Designplaygrounds
Jenako zubia

**Jenako zubia** (frantsesez ''Pont d'Iéna''), Frantziako Paris hiriburuan dagoen zubi bat da, Sena ibaia zeharkatzen du. Alemaniako Jena udalerriaren omenezko izena darama. 155 metro luze ditu eta 1810ean inauguratu zen.

Ezker ibarreko Eiffel dorrea eta eskuin ibarreko Trocadéro plazaren barrutiak elkarlotzen ditu, bai eta Parisko 7. barrutia eta 16. barrutiak ere.

## Kanpo estekak
Pontiac GTO

**Pontiac GTO**, Pontiac markako automobil bat da. Nagusiki 1964-1974 artean AEBetan ekoitzi zen, eta muscle car motako autoen antzidaritzat jotzen da. 2004-2006 artea General Motors multinazionalaren jabetzako Australiako Holden ekoizleak ekoitzi zuen.

## Bilakaera 

Fitxategi:Dark green 1968 Pontiac GTO.jpg|Pontiac GTO, 1969
Fitxategi:40 Years of GTOs 1965 to 2005.JPG|GTO modeloaren 40 urte
Fitxategi:'66 Pontiac GTO Convertible (Orange Julep).JPG|1966 Pontiac GTO bihurgarria
Fitxategi:Pontiac GTO Judge 1970.jpg|Pontiac GTO Judge 1970
Fitxategi:73-GTO-Wiki-01.JPG|1973 Pontiac GTO sport cupè
Fitxategi:2006-Pontiac-GTO.jpg|Pontiac GTO, 2006ko modeloa

## Kanpo estekak
Pontiac Firebird

**Pontiac Firebird**, Pontiac markako automobil bat da. 1967-2002 artean ekoitzi zen.

Bitxikeria gisa, *Knight Rider* (1982-1986) telesaila ospetsuan agertzen den auto beltz hiztun adimenduna modelo honen Pontiac Trans Am aldaera zen.

## Bilakaera 

Fitxategi:1967 Pontiac Firebird 400 HO Convertible Red Top Rt Frt Qtr.jpg|Firebird 400 HO
Fitxategi:70s Firebird.jpg|Firebird MK 2
Fitxategi:Pontiac Firebird 1991 Seite.JPG|Firebird Trans Am GTA de 1991 [MK 3]
Fitxategi:2008-08-06 Red Pontiac Firebird parked on Gregson St in Durham.jpg|Firebird MK 4

## Kanpo estekak
Tximinoaren Ama Birjina

**Tximinoaren Ama Birjina** Albrecht Dürer artista alemaniarrak 1498. urtearen inguraun egindako grabatua da. Lana Chicagoko Arte Institutuan gordetzen da.

Bi animalia agertzen dira konposizioan. Ama Birjinaren oinean, gerritik hesira kateaturik dagoen tximinoa, makakoa da (irakurketa desberdinak egin dira bere sinbolismoaz). Bestetik, Jesus haurrak txori bati jatekoa ematen dio, litekeena txorru bat izatea, hau da, arimen salbazioa irudikatzeko erabiltzen zen hegaztia.

## Erreferentziak 
## Kanpo estekak
KAE Ligako 2020ko denboraldia

**KAE Ligako 2020ko denboraldia** KAE Liga arraun lehiaketaren hamabosgarren denboraldia izan zen. Bi mailako txapelketak uztailaren 11n hasi ziren, lehen maila Pasaiako uretan eta bigarrena Hondarribian, eta abuztuaren 30ean bukatu ziren Castro Urdialesen. COVID-19 pandemiak aurre-denboraldia eta egutegia baldintzatu zituen; esate baterako, denboraldi honetan ez zen aurrekoetan bezala lehen mailara igotzeko edota bigarren mailara jaisteko kanporaketarik jokatu, hala, KAE 2ko lehen bi sailkatuak hurrengo urtean lehen mailan arraun egingo dute eta KAE 1eko azken biak, aldiz, bigarrenean.

Denboraldi honetako txapeldun nagusia Pedreña arraun elkartea izan zen. Guztira, 11,58 puntuko batezbestekoa eta 8 bandera eskuratu zituzten kantabriarrek. Txapeldunordea, berriz, Sanpedrotarra Arraun Elkartea izan zen. Gipuzkoarrek 3 bandera eta 10,83 puntuko batezbestekoa lortu zuten. Dena den, irailaren 18an eta 19an jokatu zen igoera play-offean KAE Ligako bi ordezkariek ez zuten lehen mailara igotzea lortu. Bestetik, ohorezko txanda Getariak eta Deustu-Bilbok osatu zuten; bilbotarrek, gainera, 6. jardunaldiko bandera eskuratu zuten.

Sailkapenaren beheko aldean, bestetik, Getxok (1,83 puntu) eta Donostiarraren bigarren traineruak (3,17) maila galdu zuten. Getxoztarrak 4 estropadetan motelenak izan ziren eta lortutako postu onenak bi 10. postu izan ziren. Donostiarrek, azkenik, beherakada handia izan zuten, aurreko denboraldian laugarren izan ostean 2020ko aldaketa handiek maila galtzera bultzatu baitzuten.

### Estropadak 
Denboraldi honetan 12 estropada eta bandera izan ziren jokoan.

### Sailkapena 

1 Parte hartutako estropadetan lortutako puntuen batezbestekoa.
2 Getariako arraunlari batek PCR proba bat egin ostean, positibo eman zuen COVID-19an. Beraz, arraun elkarteak ez zuen abuztuaren 8ko eta 9ko estropadetan parte hartu.
3 Deustu-Bilbok eta San Juanek 3 segundoko zigorra jaso zuten.

## Bigarren maila 
### Partaideak 
Guztira, 11 elkarte izan ziren bigarren mailan parte hartu zutenak; horietatik 4 gipuzkoarrak izan ziren, 3 bizkaitarrak, 3 kantabriarrak eta lapurtar 1. Aurreko denboraldiarekin alderatuz gero, berritasuna lehen mailatik jaitsi ziren Hibaika, Lapurdi eta Santoña elkarteen parte hartzea izan zen, baita hirugarren aldiz itsasora ateratzen ziren Santurtziren eta Zarautzen B traineruen parte hartzea ere. Bestetik, 2019an igoera lortu ostean, Getxok eta Orioren B traineruak lehen mailan arraun egin zuten 2020an.
2 Santoñak Zarauzko traineruari traba egiteagatik 3 segundoko zigorra jaso zuen.
3 Zarauzko Arraun Elkartearen bigarren traineruak ligan parte hartzen jarraitzeari uko egin zion, arraunlarien artean bi koronabirus kasu positibo atzeman ostean.
4 Portugaletek ez zuen Castron jokatu ziren azken bi jardunaldietan parte hartu, arraunlari batek COVID-19an positibo eman ostean.

## Erreferentziak 
## Ikus, gainera 
* KAE Liga
* TKE Ligako 2020ko denboraldia
* GT Ligako 2020ko denboraldia

## Kanpo loturak 
* KAE Ligaren webgunea
Karlos XV.a Suediakoa

**Karlos XV.a eta IV.a** (Carl Ludvig Eugen) (Stockholmeko Errege Jauregia, 1826ko maiatzaren 3a - Malmö, 1872ko irailaren 18a) Suediako erregea (Karlos XV.a) eta Norvegiako erregea (Karlos IV.a) izan zen.

Oskar I.a eta Josephine Leuchtenbergokoaren semea izan zen. Jaiotzean Eskania Duke titulua eman zioten. Karlos XIV.a bere aitonaren heriotzaren eta Oskar I.a bere aitaren koroatzearen ondoren printze oinordekoa izendatu zen. 1850ean Louise Herbehereetakoarekin, Gilen II.a Herbehereetakoako ilobarekin, ezkondu zen. Ezkontzak izan zituen bi seme-alaba, Luisa Suediakoa (1851-1926) eta Carl Oscar Vilhelm Frederik (1852-1854). Luisa Danimarkako erregina izan zen Frederiko VIII.a Danimarkakoarekin ezkontzerakoan.

1857an erregeordea izendatu zen eta bere aitaren heriotzaren ondoren erregea koroatu zen1859an.
Oskar II.a Suediakoa bere anaia Suediako eta Norvegiako erreinuetako bere ondorengoa izan zen.

120px|Monograma

## Iruditegia 

Irudi:Upsala från norr av Karl XV.jpg
Irudi:utsigt af byn Sälen målning av Kung Karl XV.jpg
Irudi:Scenery from Kvikkjokk (Kung Karl XV) - Nationalmuseum - 21704.tif
Irudi:Landscape from Tröndelagen (Kung Karl XV) - Nationalmuseum - 19967.tif
Irudi:View from Värmdö (Kung Karl XV) - Nationalmuseum - 17947.tif
Irudi:Winter Landscape from Queen Christina's Road in Djurgården, Stockholm (Kung Karl XV) - Nationalmuseum - 18205.tif
Irudi:View of Ulriksdal (Kung Karl XV) - Nationalmuseum - 21703.tif
Irudi:By the Brook in the Forest (Kung Karl XV) - Nationalmuseum - 21809.tif
Irudi:Norwegian Landscape in the Light of Early Morning (Kung Karl XV) - Nationalmuseum - 18204.tif
Neochetina eichhorniae

***Neochetina eichhorniae*** Curculionidae familiako kakalardoa da, Argentinan jatorria duena. Mundu osoko ibai eta aintziretan sartu izan da, adibidez Evergladesen (Florida) eta Victoria aintziran (Ekialdeko Afrika), *Eichhornia crassipes* ur-hiazinto inbaditzailearen kontrol biologiko gisa.

## Erreferentzia 
## Kanpo estekak
Txema Matanzas

**José María Matanzas Gorostizaga** (Santurtzi, 1965eko maiatzaren 9a), **Txema Matanzas**, euskal abokatu, politikari eta presoa da.

2007ko azarotik zegoen espetxean. Izan ere, 18/98 auziaren baitan, Ekin atalean zigortu zuten Matanzas eta hamar urte eta bederatzi hilabeteko zigorra ezarri zioten.

Baltasar Garzon Espainiako Auzitegi Nazionaleko epaileak aginduta egin zuten operazioa, 1998an, Egin egunkaria itxiz eta hainbat lagun atxilotuta. Ekintza honekin Garzonek "Dena da ETA" printzipio politiko-judizial sortu zuen. Zazpi urte beranduago hasi zen epaiketa, baina behin betiko sententzia 2009an eman zuen epaileak: 38 lagun zigortu zituen -Txema Matanzas tartean- eta bederatzi absolbitu. KAS, Ekin eta Xaki legez kanpo utzi zituen.

Espainiako gobernuak euskal preso politikoei egiten dien sakabanaketaren ondorioz, Matanzas urruneko gartzeletan egon zen preso eta Puerto III (Kadiz) espetxean zegoen askatu zutenean. Senideak eta lagunak zain izan zituen kanpoaldean.

## Erreferentziak
Miren Matanzas

**Miren Matanzas Gorostizaga** (Santurtzi, 1962ko irailaren 18a), euskal irakasle eta politikaria da.

## Bizitza eta Politikagintza 
Euskal filologia ikasi zuen EHUn eta euskara irakasle izan da Asti-Leku Ikastolan.

Santurtzirako alkategai izan zen 2019 Espainiako udal hauteskundeetan eta orain zinegotzia eta EH Bilduko bozeramalea da Santurtziko udalean.

## Erreferentziak
Martin Díez Liatzasolokoa

**Martin Díez Liatzasolokoa** (Alkiza, 1500 inguru - Bartzelona, 1583) Katalunian eskultore gisa ospetsua izan zen. Egile honi buruaz oso datu gutxi ezagutzen dira: jatorri euskalduna zuen eta Bartzelonan 1527 eta 1578 artean lan egin zuen. XVI. mendeko eskultore nagusietariko bat da. Estiloren ikuspuntutik Pizkundeko egilea da.
alt=|ezkerrera|thumb|400x400px|Liatzasoro baserriaren aurriak Aldapa bailaran, Martin Diaz de Liatsasoloren jaiotetxea

## Biografia 
Urtetan ez zen bere jaiotze tokia ezagutzen. Gaur egun badakigu Alkizako Liatzasoro baserrian jaio zela. Aitak Otsoa zuen izena eta amak Joana. Aitak eta matrimonioaren hiru semeek, Martin, Pedro eta Joan, Zaragozara emigratu zuten 1510 eta 1520 bitartean. Itxura denez, hiru semeek aitarekin ofizioa ikasi zuten.

1527an Bartzelonara joan zen eta bertan egin zituen bere lanik handienak. 1535ean Paula Boteyrekin ezkondu zen eta seme-alabarik ez zutela izan ematen du, testamenduan ondasun guztiak Bartzelonako Santa Cruz ospitaleari utzi baitzizkion.

Beste artean eskultore hauen eragina izango zuen: Pedro Núñez, Enrique Fernández (1527) eta Damián Forment (1536) (Pobleteko erretaula). Kataluniako leku desberdinetan lan egin zuen: Bartzelona, Terrassa (1539), Moncada y Reixach (1544), Sassari (1548), Castellar del Vallés (1569), Llissá de Munt (1576) eta La Granada (1578).

## Obra 
Gutxi gordetzen dira:
* *Lurperatze Santua*, Terrassako Espiritu Santuaren katedralaren kriptan. Hau da gordetzen den bere lan garrantzitsuena.
* *Garaipenaren Ama Birjina*, Bartzelonako Errege Jauregi Txikiaren kaperan.

Beste lan batzuk egozten zaizkion:
* *Mariaren loaldia*, Bartzelonako San Migel elizan (gaur egun Kataluniako Arte Museo Nazionalan erakusten dena).
* *Montserrateko Andra Maria*, Bartzelonako Justo eta Pastor Santuen elizan.

Beste batzuk galdu egin dira:
* Mollet del Vallèsen erretaula
* Dosriusen erretaula
* Canyamarsen erretaula
* Arenys de Munteko erretaula
* Sanaüjako Andra Maria

## Iruditegia 

Image:
A293_Catedral_de_Terrassa,_el_Sant_Enterrament_de_Martín_Díez.jpg|Terrasako *Lurperatze Santua*.
Barcino-Sant Just 079.JPG|Martín Díez de Liatzasolok eginiko bustoa, Marés museoan (Bartzelona).

## Bibliografia 
* Triadó, Joan Ramon (1998). «Segle XVI: de l'humanisme culte a l'humanisme reformat». Art de Catalunya, Escultura moderna i contemporània. Bartzelona, L'isard argitalpenak. .

## Erreferentziak 
## Kanpo loturak
Bizkaiko Abokatuen Elkargo Ohoretsua

**Bizkaiko Abokatuen Elkargo Ohoretsua** (), zuzenbide publikoko korporazio bat da, Bizkaiko abokatuen gobernua.

1938an sortu zen eta 2019 urtera arte izen zen *Bizkaia Jaurerriko Abokatuen Bazkun Ohoretsua - Ilustre Colegio de Abogados del Señorío de Vizcaya*.

## Erreferentziak 
## Kanpo estekak
Chevrolet Nova

**Chevrolet Nova**, AEBetako Chevrolet markaren automobil modelo bat da. 1961-1979 eta 1985-1988 artean ekoitzi zen.

## Hiri kondaira 
Hiri kondairaren arabera, gaztelania hiztunak ziren herrialdeetan, bereziki Hego Amerika eta Ertamerikan ospe txarra eta salmenta baxuak zituen modeloa omen da, herrialde hauetako autozale askok *Nova* izendapenak gaztelaniazko "No va" ("ez doa") esaldiarekin nahasten zutela eta.

## Zinema 
*Death Proof* (2008, Quentin Tarantino) filmean Kurt Russell aktoreak antzezten duen pertsonaia psikopatak gidatzen duen auto modeloa da.

Irudi:Chevrolet_Chevy_II_1964_(6142537870).jpg|1964ko modeloa.
Irudi:1966_Chevrolet_Chevy_II_Nova_Sport_Coupe.jpg|1966ko modeloa.
Irudi:1988_Chevrolet_Nova_liftback_when_new,_front_left.jpg|1988ko modeloa.
Irudi:Chevrolet_Nova_Deathproof.jpg|*Death Proof* (2008) filmaren modeloa.

## Kanpo estekak
Muscle car

[260px|thumb|eskuinera|1965eko [Ford Mustang, lehendabiziko muscle car-etako bat.]]

**Muscle car** (euskaraz literalki *Gihar-auto*), 1960ko hamarkadan AEBetan sortutako auto mota bat deitzeko izendapena da. Australian ere nahiko hedatuak dauden autoak dira.

Bildumazaleen artean oso estimatuak dira, bereziki AEBetan.

Beren urrezko aroa 1960ko hamarkada eta 1970eko hamarkada izan ziren, azken hamarkada horren amaieran gainbehera jasan zuten, 1980ko hamarkada eta 1990eko hamarkadan nolabaiteko berpizkundea izan zuten, eta gaur egun muscle car auto garaikideak egon arren, estimatuenak hamarkada horietako modeloak dira.

## Izena 
Izena kirol-autoen ezaugarriak eta duten itxura "gihartsuari" zor die, horrek estetika oldarkorra eta nabarmena ematen die.

## Ezaugarriak 
* Potentzia handiko motorrak eta estatubatuar klase ertainentzako eta gazteentzako salmenta prezio erlatiboki nahiko erosgarria dute. Bai behintzat, Ferrari, Porsche edo Lamborghini bezalako europar kirol-auto garestiekin parekatuz gero). Alegia, AEBetan muscle car bat erosteko ez da aberatsa izan beharrik, hortik beren ospea eta klase ertainek auto mota hauekiko duten estimua eta zaletasuna.
* Estatubatuar autoak dira, 1960ko eta 1970eko hamarkadetako modeloak, eta bereziki 1964–1973 artekoak.
* Ez dute luxu handiegirik, bi atekoak dira, barnealdean askok gidariarentzako eserleku bakarra dute, nahiz eta bi edo lau-bost pertsonentzako eserlekuak dituzten modeloak ere egon.
* V8 motorrak dauzkate, batzun batzuk baita V6 motorrak ere.
* Atzeko gurpiletako trakzioa dute.
* Tamaina ertain edo handiko autoak dira.
* Jende askok beren modeloa pertsonalizatu edo tuneatu egiten du.
* Lerro zuzeneko lasterketerako diseinatuak daude, horregatik maiz legezkanpoko kale lasterketan erabiliak dira.

## Modeloak 
Muscle car motako modelo nabarmen eta ezagunen artean honakoak daude: Chevrolet Camaro, Chevrolet Chevelle, Dodge Charger, Dodge Challenger, Ford Mustang, Ford Torino, Pontiac GTO eta AMC Javelin.

## Zinema 
Honako film hauetan muscle car autoak agertzen dira: *Bullitt* (1968), *Mad Max* (1979), *The Dukes of Hazzard* (1979-1985eko telesaila), *The Dukes of Hazzard* (2005eko filma), *Death Proof* (2008) eta *The Fast and the Furious* (film saila).

## Kanpo estekak
Love is in the Bin

***Love is in the Bin*** () Banksy kale artistaren 2018ko performance artistiko bat izan zen Londresko Sotheby's enkante etxean egindakoa.

## Performancea 
Enkantera lan jakin bat irten zen 2018ko urriaren 5ean, Banksy-ren beraren 2006ko *Girl with Balloon* delakoa, eta salmenta iragarri zen unean bertan, auto-suntsipeneko sistema bat jarri zen martxan ustekabean, margoa ia suntsitu zuena. Markoaren azpitik irristatu zen margolana, eta non papera txikitzeko sistema batek urratuta utzi zuen lana.

1.042.000 liberatan saldu zen artelana galdu ez zela ondorioztatu zuen Sotheby'sek, eta hain zuzen ere, performanceak izenburu berria duenez, "enkante batean zuzenean sortu den historiako lehen artelana" omen da emaitza. Lana ikusgai dago harrezkero Staatsgalerie Stuttgart-eko aretoan.

## Eratorritako lanak 
2019ko Iruñeko San Fermin jaietarako kartel lehiaketa irekira aurkeztu zen lan batek (*El arte está en la calle*) erreferentzia zuzena egin zion Banksyren lan honi. Marko baten azpitik, jaietako gerriko gorriaren hari askeak ikusten ziren zintzilika, hala nola margolanaren oinarri urratua. Álvaro García Etxeberria Iruñeko egilearen lana izan zen, eta ez zuen lehiaketa irabazi.

## Erreferentziak 
## Kanpo estekak
Dismaland

**Dismalandek** Banksy kale-artistak antolatutako aldi baterako arte-proiektu bat izan zen, Somerset eskualde ingeleseko Weston-super-Mare kostaldeko herrian kokatua. Sekretuan prestatu zen, eta 2015eko abuztuaren 21eko asteburuan ireki zen. 36 egunez egon zen irekita. Disneyland distopiko baten eran aurkeztu zen, eta Banksyk honela deskribatu zuen: "Haurrentzako desegokia zen familientzako parke tematikoa".

## Artistak eta lanak 
Banksyk hamar lan berri sortu zituen parkerako eta erakusketa beraren egitura antolatu zuen zuen. Ikuskizunak. Egun bakoitzeko 4.000 sarrera saldu ziren, bakoitza 3 liberatan.

Banksyk 60 artista gonbidatu zituen lanak prestatzera, eta 58 artistek gonbidapena onartu eta lanak erakutsi zituzten. Horien artean: 
* Banksy
* Bill Barminski
* Julie Burchill
* Jimmy Cauty
* Darren Cullen
* El Teneen
* Espo
* Ed Hall
* Greg Haberny
* Jeff Gillette
* Damien Hirst
* Jenny Holzer
* Andreas Hykade
* Paul Insect
* Peter Kennard
* Josh Keyes
* Jani Leinonen
* Ben Long
* Lush
* Polly Morgan
* Mana Neyestani
* Escif
* Mike Ross
* David Shrigley
* Nettie Wakefield

Lanek itxura negatibo eta pesimista bat ematen zuten: suntsituriko gaztelu beldurgarriak, karroza-istripu batean Errauskine hil berria, babes bila dabiltzan errefuxiatuez beteriko txalupak putzu batean noraezean, kamioi pare bat dantzan, Herioa sega eta guzti talka-autoetan gidari...

### Ikuskizunak 
Irekita egon zen asteetan, ostiraletan musika kontzertuak egon ziren, eta musikarien artean Run The Jewels, De La Soul, Damon Albarn eta Pussy Riot taldeak jo zuten.

## Iruditegia 

Fitxategi:Dismaland7.jpg|Gaztelu trsitea, eta lamia desenfokatua.
Fitxategi:Dismaland8.jpg|Errauskine hilda, istripua izan duen karrozan.

## Erreferentziak 
## Kanpo estekak
Barnard Castle

**Barnard Castle** Durham konderriko herri bat da, Ingalaterran. Tees ibaiaren iparraldeko ibaiertzean dago, Startforth herriaren aurrean. 2011ko zentsoaren garaian 5.495 biztanle zituen.

## Historia 
Hiriak Barnard gazteluaren izena du, inguruan hazi baitzen.

## Kanpo estekak
Planet Terror

***Planet Terror*** (euskaraz *Izuaren Planeta*), 2007ko Robert Rodriguez estatubatuar zinema zuzendari eta gidoigilearen beldurrezko film independiente bat da. Rose McGowan, Freddy Rodriguez, Josh Brolin, Marley Shelton, Naveen Andrews, Michael Biehn, Jeff Fahey, Stacy Ferguson eta Bruce Willis aktoreek anteztu zuten.

Ipar Amerikan *Grindhouse* (2007) bi atalez osatutako film bikoitzan zinemaratu zen, Quentin Tarantinoren *Death Proof* (2007) film-atalarekin batera.

## Argumentua 
Birus arraro batek eragindako gizakiak zonbi gudaroste erasotzaile batean bilakatzen dituen bitartean, Cherry (Rose McGowan) go-go dantzari hankamotza eta Wray (Freddy Rodriguez) mutilagunak bapatean sortutako gerlari talde baten buru bihurtuko dira, gauean barneratu eta miloika kutsatu, hildako ugari eta munduan babesleku seguru bat bilatzeko borrokatuko diren bizirik atera diren zorioneko gutxi batzuk lagako dituen patu bateruntz zuzenduz.

## Aktoreak 
* Rose McGowan: Cherry Darling
* Freddy Rodriguez: El Wray
* Josh Brolin: William Block doktorea
* Marley Shelton: Dakota Block doktorea
* Rebel Rodriguez: Tony Block
* Jeff Fahey: J.T. Hague
* Michael Biehn: Hague sheriffa tenientea
* Bruce Willis: Muldoon tenientea
* Electra eta Elise Avellan: Haurzaintzaile biki eroak
* Naveen Andrews: Abby
* Julio Oscar Mechoso: Romey
* Stacy Ferguson: Tammy Visan
* Nicky Katt: Joe
* Hung Nguyen: Crane doktorea
* Tom Savini: Tolo udaltzaina
* Carlos Gallardo: Carlos udaltzaina
* Skip Reissig: Skip
* Quentin Tarantino: 1. bortxatzailea
* Greg Kelly: 2. bortxatzailea
* Michael Parks: Earl McGraw
* Jerili Romero: Ramona McGraw
* Felix Sabates: Felix doktorea

## Kanpo estekak 
* IMDBko fitxa irakurgai
Conny Aerts

**Conny Clara Aerts** (Brasschaat, 1966ko urtarrilaren 26a) belgikar astrofisika irakaslea da, astrosismologian aditua. KU Leuven-era loturik, Astronomia Institutuko zuzendaria da eta Radboud-eko Unibertsitatean Astrosismologiako​ Catedra taldea zuzentzen du. 2012an Zientzia eta Teknologia Francqui Saria jaso zuen lehen emakumea da.

## Erreferentziak
Grindhouse

***Grindhouse***, 2007ko Robert Rodriguez eta Quentin Tarantinok zuzendu, ekoitzi eta idatzitako film bikoitz bat da. Bi atal hauek Rodriguezen *Planet Terror* eta Tarantinoren *Death Proof* filmeek osatzen dituzte, eta bien artean hainbat fizkziozko filmeen iragarkiak daude, tartean, gerora benetako filmak bilakatu diren *Machete* (2010), *Machete Kills* (2013) eta *Hobo with a Shotgun* (2011). Rose McGowan, Freddy Rodriguez, Marley Shelton, Michael Biehn, Jeff Fahey, Josh Brolin, Naveen Andrews, Fergie, Bruce Willis, Kurt Russell, Rosario Dawson, Tracie Thoms, Mary Elizabeth Winstead eta Zoë Bell aktoreek antzeztu zituzten.

B film eta Exploitation film generoen omenaldia egiten zaie.

Izenburuak AEBetako zinemagintzaren termino bat izendatzen du, Grindhouse direlakoak Exploitation filmak pantailaratzen dituzten zinema aretoek jasotzen duten izendapena baita.

## *Planet Terror* 
Birus arraro batek eragindako gizakiak zonbi gudaroste erasotzaile batean bilakatzen dituen bitartean, Cherry (Rose McGowan) go-go dantzari hankamotza eta Wray (Freddy Rodriguez) mutilagunak bapatean sortutako gerlari talde baten buru bihurtuko dira, gauean barneratu eta miloika kutsatu, hildako ugari eta munduan babesleku seguru bat bilatzeko borrokatuko diren bizirik atera diren zorioneko gutxi batzuk lagako dituen patu bateruntz zuzenduz.

### Aktoreak 
* Rose McGowan: Cherry Darling
* Freddy Rodriguez: El Wray
* Josh Brolin: William Block doktorea
* Marley Shelton: Dakota Block doktorea
* Jeff Fahey: J. T. Hague
* Michael Biehn: Hague sheriffa
* Rebel Rodriguez: Tony Block
* Bruce Willis: Muldoon tenientea
* Naveen Andrews: John "Abby" Abbington doktorea
* Stacy Ferguson: Tammy Visan
* Tom Savini: Tolo udaltzaina
* Nicky Katt: Joe
* Michael Parks: Earl McGraw
* Quentin Tarantino: Lewis (1. bortxatzailea)

## *Death Proof* 
Mike McKay (Kurt Russell) zinema espezialista psikopatak bere hitzetan "Heriotzaren Kontra Babestua" dagoen Chevrolet Nova automobila gidatzen du. Neska gazte ederrak oldartu eta, bere autoa erabiliz, herrialdean barna bidaiatuz erailgo ditu.

### Aktoreak 
* Kurt Russell: Mike McKay espezialista
* Zoë Bell: Bere burua antzeztuz
* Rosario Dawson: Abernathy Ross
* Vanessa Ferlito: Arlene/Butterfly
* Sydney Tamiia Poitier: Jungle Julia Lucai
* Tracie Thoms: Kim Mathis
* Rose McGowan: Pam
* Jordan Ladd: Shanna
* Mary Elizabeth Winstead: Lee Montgomery
* Quentin Tarantino: Warren
* Michael Parks: Earl McGraw
* Jonathan Loughran: Jasper

## Kanpo estekak 
* IMDBko fitxa irakurgai
Neochetina bruchi

***Neochetina bruchi*** Curculionidae familiako kakalardoa da, Argentinan jatorria duena. *Neochetina eichhorniae* bezala, mundu osoko ibai eta aintziretan sartu da, adibidez Kalifornian eta Victoria aintziran, *Eichhornia crassipes* ur-hiazinto inbaditzailearen kontrol biologiko gisa.

## Erreferentzia 
## Kanpo estekak
Iñigo Lejarza

**Iñigo Lejarza Ortiz** (Bilbo, Bizkaia), euskal kazetari eta irrati esatari bat da.

Euskal Herriko Unibertsitatean Informazio Zientzietan eta Iragarkigintzan lizentziatua, Radio Nervión eta Euskadi Gaztean esataria izan zen. Radio Euskadin *Pompas de papel* irratsaioaren esatari eta kolaboratzaileetako bat izan zen.

1995. urteaz gertoztik telebistan ere lan egiten du, ETB 2n Yolanda Alzolarekin batera "Cosa de dos" saioa aurkeztu zuen, eta Canal Euskadin "Llueve en Seychelles" saioa. Beste hainbat saioetan kolaboratzailea izan da.

## Erreferentziak
Lurperatze Santua (Liazasolokoa)

***Lurperatze Santuae*** () Martin Díez Liatzasolokoak 1539 eta 1544 artean egin zuen multzo eskultoriko ospetsua da. Terrassako (Bartzelonako probintzia) Espiritu Santuaren elizaren gurutzaduran erakusgai dago.

## Historia 
Martin Díez Liatzasolokoa eskultorea Kataluniako Pizkunde garaiko garrantzitsuenetako bat izan zen. Bere jatorria urtetan zalantzazkoa izan da; nahiz eta jatorria euskalduna edo nafarra zela uste izatea, gaur egun, bere testamentuari esker, badakigu Gipuzkoako Otxabar izeneko lan-maisu baten semea zen. Bere lan nagusa Katalunian egin zuen, batez ere Bartzelonako tailer batean, hiriko garrantzitsuenetariko bat.

Lurperatze Santua erakusten zuten eskulturak XVI. mendean sartu ziren Penintsulan. Eragina Italiatik eta Frantziatik zetorren. Gehien ezagutzen diren lanak Niccolò dell'Arca eta Guido Mazzoni italiar maisuenak izan ziren; baita ere Espainian Juan de Juniren lanak.

Multzo honen enkargua 1539an egin zen. Egiteko dirua Terrasako San Pedro elizaren fededunek bildu zuten. Prezioa garaiko 273 liberakoa izan zen. 1540an, aldiz, multzoa Espiritu Santuaren elizan kokatzea erabaki zen.

Espainiako Gerra Zibilan multzoak kalte handiak pairatu zituen baina zatiak gordeak izan dira eta, gerra bukatu ondoren, erregina izan zen.

## Multzoaren pertsonaiak 
Zortzi dira irudiak, Jesusena nagusia:
* Jesusen hilotza, 167 x 55 zm.
* San Joan Ebanjelitzailea, gorputz erdia, 105 zm.
* Andra Maria, gorputz erdia, 105 zm.
* Maria Magdalena, gorputz erdia, 105 zm.
* Maria Cleofaskoa, gorputz erdia, 105 zm.
* Salome, gorputz erdia, 105 zm.
* San Josef Arimateakoa, 165 zm.
* San Nikodemus, 172 zm.
Multzo osoa neurri hauek ditu: 391 x 162 zm.

## Deskribapena 
Lan osoa harzuriz egina dago. Erdian aldare antzeko tumulu bat dago. Gainean, Jesus etzanda dago, hilda. Haren anatomia zehaztasun guztiekin dago jasota. Luzez etzanda, besoak gorputzaren alboetan dauzka eta burua eskuin aldera begira dago; horri esker ikusleak hobeto ikus dezake. Tumuluaren bi albotan San Josef Arimateakoa eta San Nikodemus daude. Gainontzeko irudiak Kristoren atzean bigarren planoan daude.

Irudi bakoitzak bere pertsonalitatea eta sentimenduak adierazten ditu. Guztiek Jesusen heriotzaren aurrean erreakzionatzen ari dira. Jarrerak hauek dira: buru makur, eskuak altzoan eroriak... beren baitan bilduak egongo balira bezala.

Irdui deigarriena eta hobeto egina Andra Mariarena da. Aurpegian minaren sentimendua islatzen da; horretan Michelangeloren eragina ikusi izan da. Italiako estiloaren aldeko joera hori ere jantzien tolesetan ikus daiteke. Egileak Kristoren hil oihalean sinatu zuen: «Opus Martín Díez de Liatzasolo. 1542»

## Zehaztasunak 

Irudi:A298_Catedral,_el_Sant_Enterrament_de_Martín_Díez.jpg|
Irudi:A297 Catedral, el Sant Enterrament de Martín Díez.jpg|
Irudi:A296 Catedral, el Sant Enterrament de Martín Díez.jpg|
Irudi:A295 Catedral, el Sant Enterrament de Martín Díez.jpg|

## Erreferentziak 
## Kanpo loturak 
* :Món Terrassa webguneko informazioa.
Exploitation film

[thumb|300px|*[Orgy of dead* filmaren kartela.]]
**Exploitation filma** zinema genero bat da, exploitation fikzioan berezkoak diren gai lizunak, sexua, erotismoa, bortizkeria, drogak edo hilketak agertzen dituena. "Exploitation" izendapenak hainbat zinema ekoizpenetako gai edo korronte bat behin eta berriz agerteaztean datza, nagusiki aurrekontu baxua erabiliz, arrakasta komertziala bereganatu eta kalitate estetikoaz baino gai arantzatxuez baliatuz kultuzko filmaren estatusa lortzeko asmoz.

## Azpigeneroak 
Genero honen barnean azpigenero ugari sortu izan dira:

* Biker filmak: Motorzaleei buruzko filmak.
* Blaxploitation: Afroamerikar aktoreek afroamerikar ikusleentzat antzeztutako filmak.
* Bruceploitation: Bruce Leeren imitatzaileek antzeztutako filmak.
* Gizajale filmak: Kanibalismoari buruzko filmak.
* Canuxploitation: Kanadako B filmak.
* Carsploitation: Autoei buruzko filmak.
* Chanbara: Samuraiei buruzko filmak.
* Chopsocky: 1960ko hamarkadaren amaieratik 1980ko hamarkadara Hong Kong eta Taiwanen ekoitzitako borroka arte eta kung fu filmak.
* Emakume espetxe filmak: Nagusiki 1970eko hamarkadan ekoitziak, emakumezkoen espetxeetan girotutak daude, askok lesbianismoaren gaia jorratzen dute.
* Giallo: Ialiako thriller-beldurrezko filmak.
* Hippie exploitation filmak: 1960ko hamarkadako hippie kontrakulturari buruzko filmak.
* Mockbuster: Film nagusiagoak iragartzeko helburz burututako gai berdineko film apalagoak.
* Mondo filmak: Dokumental izaerako filmak.
* Nazi exploitation: Naziei eta Hirugarren Reichari buruzko filmak.
* Ozploitation: 1970eko eta 1980ko hamarkadetan Australian ekoitzitako beldurrezko, erotismo edo hilketei buruzko filmak.
* Sexploitation filmak: Sexuari buruzko pornografia arineko filmak.
* Slasher filmak: Hiltzaile psikopata batek nerabeak edo gazteak jazartu eta hiltzen dituen filmak.
* Spacesploitation: Espazio bidaiak, zientzia-fikzioa eta beldurrezko elementuak dituzten filmak.
* Spaghetti western: 1960ko hamarkadan Mendebalde Urrunean girotutako italiar filmak, hauetako asko Andaluzian filmatu ziren. Horrywoodeko western klasikoak baina bortizkeria gehiago erakutsi eta pertsonaiak moralitate gutxiago dute.
* Splatter filmak: Beren ikuspegi grafikoa odolean eta bortizkerian fokalizatzen duten filmak.
* Vigilante filmak: Nagusiki 1970eko hamarkadan ekoitzi eta justizia edo mendekua beren eskutik hartzen duten gizasemeei buruzko filmak.

## Kanpo estekak
Charles Lapworth

**Charles Lapworth** (Faringdon, Berkshire, 1842ko irailaren 21a - 1920ko martxoaren 13a) ingeles geologoa izan zen, animaliak aztertzeko fosilak erabiltzearen aitzindaria eta Ordoviciar garaia identifikatu zuena.

Irakasle gisa lan egiteko ikasketak amaitu ondoren, Lapworth Eskoziako mugan kokatu zen, non inguruko fauna fosilaren ikerketa egin zuen, aldez aurretik oso gutxi ezaguna zena. 1869an ezkondu zen eta eskualdean geratu zen. Azkenean, eraman handiko ikerketari eta fosilen analisi eta sailkapenaren erabilera berritzaileari esker, Lapworth-ek Siluriar arroken sekuentzia lodi bat zela pentsatzen zena, egia esan, frogatu zuen tolestura eta faila ugari zituen serie askoz meheago zela.

Azkenean, bere analisi polemikoa onartu zuten, eta pixkanaka-pixkanaka, Britainia Handiko lehen mailako geologoetako bat bihurtu arte igotzen ari zen. Hainbat institututan irakasle izan zen eta hainbat sari jaso zituen bere lanengatik, esate baterako, Wollaston Domina 1899an . Batez ere siluriar-geruzetako faunaren azterketan aitzindaria izateagatik ezagutzen da, fosilen sailkapenaren bidez, batez ere graptolitinoen bidez; eta bere proposamenagatik, askoz geroago onartu zutena: Gales iparraldeko Kanbriar geruzen eta Gales hegoaldeko Siluriar geruzen arteko geruzak esleituak izan ziren periodo geologiko berri bati: Ordoviziarra (Lapworth-ek azaldu zuen 1879an). Proposamen honek geruza horien antzinatasunari buruzko eztabaida nekeza konpontzen lagundu zuen.

Charles Lapworth-i buruzko dokumentuak Birminghamgo Unibertsitateko Bilduma Berezietan aurki ditzakezu.
Vanishing Point (1971ko filma)

***Vanishing Point*** (euskaraz *Desagertze Puntua*), 1971ko Richard C. Sarafian estatubatuar zinema zuzendariaren ekintza road movie film bat da. Barry Newman, Cleavon Little eta Dean Jagger aktoreek antzeztu zuten.

## Argumentua 
Kowalskik (Barry Newman) auto alokairu negozio batean lan egiten du eta behinola Denverretik San Frantziskorako bidaia 15 ordu baina gutxiagoan 1970ko Dodge Challenger R/T 440 Magnum auto batean egin dezakela apustu egingo du. Bidean, denetariko pertsonaiak topatuko ditu: batzuk berarekin lehiatzen saiatuko dira, beste batzuk aldiz, zuzenean bere balentria egin ez dezan ostopatuko dute.

## Aktoreak 
* Barry Newman: Kowalski
* Cleavon Little: Super Soul
* Dean Jagger: Prospektorea
* Victoria Medlin: Vera Thornton
* Karl Swenson: Sandy McKees
* Lee Weaver: Jake
* John Amos: Super Soulen ingeniaria
* Tom Reese: Sheriffa
* Paul Koslo: Charlie
* Robert Donner: Collins
* Owen Bush: Komunikabide ofiziala
* Bill Drake: KLZ-FMko kazetaria
* Severn Darden: J. 'Jessie' Hovah erreberendoa
* Delaney Bramlett: J. Hovahren abeslaria
* Bonnie Bramlett: J. Hovahren abeslaria
* Bekka Bramlett: J. Hovahren laztana
* Rita Coolidge: J. Hovahren abeslaria
* Patrice Holloway: J. Hovahren abeslaria
* David Gates: J. Hovahren piano-jotzailea
* Valerie Kairys Venet: Bigarren neska
* Anthony James: 1. gizonezko autoestopista
* Arthur Malet: 2. gizonezko autoestopista
* Timothy Scott: Angel
* Gilda Texter: Motorzale biluzia
* Charlotte Rampling: Emakumezko autoestopista

## Kanpo estekak 
* IMDBko fitxa irakurgai
Lander Beloki Mendizabal

**Lander Beloki Mendizabal** (Zaldibia, Gipuzkoa, 1971ko martxoaren 5a), gaur egun Mondragon Unibertsitateko Enpresagintza Fakultateko dekanoa da.

## Bibliografia 
Mondragon Unibertsitateko Enpresagintza Fakultateko **Dekanoa** dena, Euskal Herriko Unibertsitatean Enpresa eta Ekonomia Zientziak ikasi zuen. Urte batzuk aurrerago, “Mikroeconomia, antolaketa industrial” tesia defenditu eta arloan espezializatu zen, Euskal Herriko Unibertsitatean, horrela lortu zuen enpresa eta ekonomia zientzietan doktore izatea.
Doktoretza amaitzerakoan, 1998tik 1999ra irakasle bezala hasi zen lanean Euskal Herriko Unibertsitateko Ekonomia Aplikatu departamentuan. 1999tik 2005era, Mondragon Unibertsitatean Enpresagintza Fakultateko **ekonomia irakaslea eta enpresa gestioko dekanorde** postua lortu zuen 2005erarte.
2005etik aurrera, Mondragon Unibertsitateko **Enpresagintzako fakultateko dekano** postua, MU Enpresagintza S.Coop **zuzendari postua** eta MIK S.Coop **ikerketa alorreko zuzendari** postua lortu zuen. Gainera, Mondragon unibertsitateko zuzendari batzordeko kidea da ere.

## Informazio gehigarria 
* Erakunde ezberdinek antolatutako ekintzetan parte hartu du:
* 2001etik 2005era, Ekonomikoen Euskal Elkargoko Gipuzkoako Gobernu Batzordeko kidea.
* 2006tik Euskaliteko Ebaluazio klubeko taldekidea.
* 2008tik 2009ra Innobasqeko Kontseilu Exekutiboko kidea.
* 2009tik 2012ra Uztailera Eusko Ikaskuntza kontseilu exekutibo eta iraunkorreko kide.
* 2012eko Ekainetik Eroskiko Kontseilu Errektoreko kide.
* 2014ko Abendutik, Euskal Ekonomia eta Kontseilu sozialeko kide aditua.
* Mondragon Unibertsitateko ordezkaria Berrikuntza Euskal Agentzian (Innobasque)
* Gai ekonomiko eta enpresarialen kolaboratzailea Euskadi Irratian, Radio Euskadin eta Euskal Telebistan.

## Erreferentziak
Eskistosomiasi

**Eskistosomiasia** (**bilharziasi** ere deitua) gaixotasun parasitarioa da, *Schistosoma* generoko platelmintoek eragindakoa. Espeziearen arabera, gernu-aparatuan, gibelean edo hesteetan ezar daitezke eskistosomak. Gaixoari makaltasuna eragiten dio eta muturreko kasuetan heriotza ere ekar dezake. Afrika, Asia eta Hego Amerikako eskualde tropikaletan hedatuen dagoen eritasunetako bat da. 2015ean, 252 milioi pertsona zeuden eskistosomiasiak joak mundu osoan, gehienak garatzeko bidean dauden herrialdeetan. Eskistosomiasia da, malariaren ondoren, gaixotasun parasitario hedatuena munduan zehar 

Schistosoma generoaren barruan bost espezie parasito daude:

*Schistosoma mansoni eta Schistosoma intercalatum: hesteak kaltetzen dituzte
*Schistosoma haematobium: gernu-puxika kaltetzen du
*Schistosoma japonicum eta Schistosoma mekongi: Asiako eskistosomiasia sortzen dute

Infekzioa kutsatutako uretan bainatzean (urtegiak, lakuak, eta oro har, ur gezak) harrapatzen da. Platelminto parasitoa larruazaletik sartu eta hortik zirkulazio-aparatura iristen da, gorputzaren zehar barreiatuz. Kutsatuta dauden gizabanakoek gorozkien edo gernuaren bidez parasitoaren arrautzak kanporatzen dituzte, eta horiek uretan bizi diren barraskilo batzuen barrura sartzen dira (barraskilo horiek -ur gezatakoak- parasitoaren bitarteko ostalariak dira). Barraskiloen barruan Schistosomaren harrak ugaltzen dira, eta hortik uretara berriz pasatzen dira, gizakia infektatuz eta zikloa itxiz .

Gaitza kronikoa izan ohi da. Hesteak kaltetzen direnean, tripako mina eta beherakoak dira sintoma nagusiak, aszitisarekin batera. Traktu urogenitala kaltetzen denean, hematuria, zistitisa eta puxikako minbizia pairatzeko joera areagotua. Harrak gorputzaren barruan ugaltzen direnean sukarra eta hotzikarak ohikoak dira. Hainbat kasutan nerbio-sistema eta gibela ere kaltetuak dira.  

Aipatu behar da infektatutako pertsona ugari guztiz asintomatikoak direla.

Eskistosomiasiaren diagnostikoa gaixoaren gorozkiak edo gernua aztertzean egiten da ( bertan, parasitoaren arrautzak agertu behar dira). Odoleko edo gernuko laginetan ere parasitoaren aurkako antigorputzak antzematen gaitzaren diagnostikoa egin daiteke.

Prazicuantel da eskistosomiasiaren aurka lehentasunezko tratamendua. Botika eraginkor eta merkea da. Bakarrik ala kortikosteroideekin batera erabiltzen da. Gaur egun (2025ean) oraindik ez dago gaitzaren aurkako txertorik, ikerketa asko egon arren. 

## Erreferentziak 
## Kanpo estekak
Jon Altuna (argipena)

**Jon Altuna** hurrengo pertsona izan daiteke:

* **Jon Altuna Iraola** (1971), Mondragon Unibertsitateko errektoreorde akademikoa;
* **Jon Altuna Mendizabal** (1980), gipuzkoar futbolari ohia.
Dan Simmons

**Dan Simmons** (Peoria, Illinois, 1948ko apirilaren 4a – Longmont, Colorado, 2026ko otsailaren 21a) estatubatuar zientzia-fikziozko eta beldurrezko eleberrigilea izan zen. Batzuetan generoak nahastu zituen eleberri berean. Misterio eleberriak eta thrillerrak idatzi zituen ere.

## Lanak 
### Hyperion Cantos 
* *Hyperion*, 1989
* *The Fall of Hyperion*, 1990
* *Endymion*, 1996
* *The Rise of Endymion*, 1997
### Ilium/Olympus 
* *Ilium*, 2003
* *Olympus*, 2005
### Joe Kurz 
* Hardcase*, 2001
* Hard Freeze*, 2002
* *Hard as Nails*, 2003
### Seasons of Horror 
* *Summer of Night*, 1991
* *Children of the Night*, 1992
* *Fires of Eden*, 1994
* *A Winter Haunting*, 2002
### Besteak 
* *Song of Kali*, 1985
* *Carrion Comfort*, 1989
* *Phases of Gravity*, 1989
* ''Entropy's Bed at Midnight*, 1990
* *Prayers of Broken Stones*, 1990 (ipuinak)
* *Summersketches*, 1992 (ipuinak)
* *Lovedeath*, 1993 (ipuinak)
* *The Hollow Man*, 1992
* *The Crook Factory*, 1999
* *Darwin's Blade*, 2000
* *Worlds Enough and Time* 2002 (ipuinak)
* *The Terror*, 2007
* *Muse of Fire*, 2008
* *The guiding nose of Ulfänt Banderoz*, 2009
* *Drood*, 2009
* *Black Hills*, 2010
* *Flashback*, 2011
* *The Abominable*, 2013
* *Fifth Heart*, 2015
* *Omega Canyon'', 2019

## Kanpo estekak
1971ko Eurovision Abesti Lehiaketa

**1971ko Eurovision Abesti Lehiaketa** urtero ospatzen den Eurovision Abesti Lehiaketaren hamaseigarren edizioa izan zen. Dublingo Gaiety Theatre antzokian ospatu zen, Irlandan, apirilaren 3an. Aurkezlea Bernadette Ní Ghallchóir izan zen.

Garailea Monako ordezkatzen zuen Séverine izan zen, "Un banc, un arbre, une rue" kantuarekin. Monakoren lehen garaipena izan zen.

Hemezortzi herrialdek hartu zuten parte, 1965 eta 1966ko edizioetako errekorra berdinduz. Austria, Finlandia, Norvegia, Portugal eta Suedia eten baten ostean bueltatu ziren, eta Maltak lehen agerraldia egin zuen. Botazio sistema berri bat erabili zen, 1972 eta 1973an errepikatuko zena: herrialde bakoitzak bi epaimahaikide bidali zituen, bata 25 urtetik beherakoa eta bestea 25 urtetik gorakoa. Epaimahaikide bakoitzak 1etik 5era ebaluatu behar zuen abesti bakoitza (bere herrialdeko abestia salbu).

## Lehiaketa 
## Kanpo estekak 
*  Eurovision webgune ofiziala
1973ko Eurovision Abesti Lehiaketa

**1973ko Eurovision Abesti Lehiaketa** urtero ospatzen den Eurovision Abesti Lehiaketaren hemezortzigarren edizioa izan zen. Luxenburgoko Grand Théâtre antzokian ospatu zen, apirilaren 7an. Aurkezlea Helga Guitton izan zen.

Garailea Luxenburgo ordezkatzen zuen Anne-Marie David izan zen, "Tu te reconnaîtras" kantuarekin. Luxenburgoren laugarren garaipena izan zen, eta bigarrena jarraian. Mocedades talde bizkaitarra bigarren postuan gelditu zen "Eres tú" abestiarekin, garaipenetik lau puntutara; nahiz eta irabazi ez, "Eres tú"-k ospe handia lortu zuen Europan, Latinoamerikan eta Estatu Batuetan.

Hamazazpi herrialdek hartu zuten parte, aurreko edizioan baina bat gutxiagok. Austria eta Maltak parte hartzea eten zuten, Israelek lehen agerraldia egin zuen bitartean. Herrialdeak hizkuntza propio batean abestera behartzen zituen araua bertan behera utzi zen 1977 arte.

## Lehiaketa 
## Kanpo estekak 
*  Eurovision webgune ofiziala
1974ko Eurovision Abesti Lehiaketa

**1974ko Eurovision Abesti Lehiaketa** urtero ospatzen den Eurovision Abesti Lehiaketaren hemeretzigarren edizioa izan zen. Brightoneko Dome aretoan aurkeztu zen, Erresuma Batuan, apirilaren 6an. Aurkezlea Katie Boyle izan zen, 1960an, 1963an, eta 1968an bezala.

Aurreko urtean Luxenburgok bigarren urtez segidan irabazi zuen etxean, eta uko egin zion ostera antolatzeari; beraz, gonbidapena BBCk hartu zuen.

Garailea Suediako ABBA taldea izan zen, "Waterloo" kantuarekin. Diskogintzaren historiako musika talde entzutetsuenetariko bat bihurtu zen ABBA: lehiaketa irabazi zuen lehen taldea izan zen, aurreko garaile guztiak bakarlariak izan baitziren, 1963ko bikotea izan ezik. Suediaren lehen garaipena izan zen.

Hamazazpi herrialdek hartu zuten parte, aurreko edizioan bezala. Frantziak ere parte hartzeko asmoa zeukan, Dani kantariaaren *La vie à vingt-cinq ans* kantuarekin, baina Georges Pompidou Frantziar errepublikako presidentea lehiaketa baino lau egun lehenago hil zenez, bertan behera utzi zuten partaidetza. Greziak lehen agerraldia egin zuen.

## Lehiaketa 
## Kanpo estekak 
*  Eurovision webgune ofiziala
Joxe Mari Aizega

**Joxe Mari Aizega Zubillaga** (Hernani, ) Mondragon Unibertsitateko Basque Culinary Centerreko zuzendaria da.

## Biografia 
Joxe Mari Aizega, Basque Culinary Centerreko zuzendaria da. 1988an Ikasketak Euskal Herriko Unibertsitatean hasi zituen, Enpresen Administrazioa eta Zuzendaritza hain zuzen ere. Bitartean, 1989tik 1994ra, Zuzenbidean lizentziatu zen, Euskal Herriko Unibertsitatean ere.
1995ean irakasle bezala hasi zen lanean Euskal Herriko Unibertsitatean, urte bete zehar aritu zen, ostean “Banco Guipuzcoano” bankuan Finantza Aholkularitza Arduradun bezala.
2000tik aurrera Mondragon Unibertsitaterako hasi zen lanean. Enpresagintzako Fakultateko Zuzenbide eta Enpresako irakasle bezala hasi zen lanean, bitartean Mondragon Taldeko Aholkularitza Juridiko Arduradun postua okupatuz.
2004tik 2011ra Mondragon Unibertsitateko errektoreorde postua hartu zuen, ostean, Basque Culinary Centerreko zuzendari postua okupatu zuen gaur egunera arte mantentzen duena. Aian bizi da.

## Sariak 
* Cinco días a la innovación empresarial
* Cofrade de honor

## Argitalpenak 
* Culinary Action! Casos reales de emprendedores gastronómicos
* Basque, Territorio Creativo

## Erreferentziak
Alexander Isak

**Alexander Isak** (Solna, Stockholm, Suedia, 1999ko irailaren 21a) Eritreako jatorria duen suediar futbol jokalaria da, aurrelari postuan jokatzen duena.

## Ibilbidea 
### AIK Solna 
Solnan (Suedia) jaioa eta hezia, sei urterekin bihurtu zen futbolari eta bere lehen urteak AIK Fotboll taldeko behe-kategorietan burutu zituen. 2005-2016 urteen artean aritu zen talde honetan, eta 2016ko otsailaren 18an bere debut profesionala egin zuen, 16 urterekin. Urte hartan gol bat sartu zuen eta AIK Solnako goi-mailako taldean gol bat sartzen zuen futbolari gazteena izan zen. Denboraldi hartan, 24 partidu jokatu zituen, 10 gol sartuz.

### Borussia Dortmund eta Willem II 
2017ko urtarrilean Borussia Dortmund talde alemaniarrak erosi zuen. Hasieran, behe-kategoriako taldean izan zen jokalari, baina urte hartako martxoan partidu batez lehen-mailako taldera jauzi egin zuen. Hala ere, 2018 arte ez zen berriz lehen taldera itzuli eta 5 partidu soilik jokatu zituen.

2019. urtean Willem II taldera joan zen urtebetez.
### Real Sociedad 
2019ko ekainean Real Sociedad taldeak Isak erosi zuen, 2024 arte. 2022an Newcastle United taldeak fitxatu zuen 70 milioi euroren truke.

## Estatistikak 
## Selekzio nazionala 
Suediako selekzioaren jokalaria da, 2017. urtetik. Bere lehen bi partidak Boli Kostaren eta Eslovakiaren aurka izan ziren, eta azken partida honetan gol bat sartu zuen. Horrela, suediar selekzioarekin gol bat sartzen duen jokalari gazteena bihurtu zen.

## Erreferentziak 
## Kanpo estekak
1972ko Eurovision Abesti Lehiaketa

**1972ko Eurovision Abesti Lehiaketa** urtero ospatzen den Eurovision Abesti Lehiaketaren hamazazpigarren edizioa izan zen. Edinburgheko Usher Hall aretoan ospatu zen, Eskozia, Erresuma Batuan, martxoaren 25ean. Aurkezlea Moira Shearer izan zen.

Aurreko edizioa Monakok irabazi zuen, eta printzerriari zegokion antolaketa, baina ekoizpenerako areto aproposik ez zeukatenez, BBCri pasa zitzaion antolatzeko gonbidapena lehenago zeukan esperientziagatik.

Garailea Luxenburgo ordezkatzen zuen Vicky Leandros izan zen, "Après toi" kantuarekin. Luxenburgoren hirugarren garaipena izan zen.

Hemezortzi herrialdek hartu zuten parte, aurreko edizioko berdinak.

## Lehiaketa 
## Kanpo estekak 
*  Eurovision webgune ofiziala
Dodge Challenger

**Dodge Charger Daytona**, AEBetako Dodge markaren automobil modelo bat da, gaur egun Chrysler enpresaren jabetzakoa. Muscle car motako autoa da.

Irudi:'70_Dodge_Challenger_(Auto_classique_Bellepros_Vaudreuil-Dorion_'11).JPG|1970 Dodge Challenger R/T coupe
Irudi:Dodge_Challenger_conv_six_bak.jpg|1970eko modelo bihurgarria
Irudi:1971_Dodge_Challenger_R-T_(5150571732).jpg|1971 Dodge Challenger R/T
Irudi:'72_Dodge_Challenger_(Rigaud).jpg|1972 Dodge Challenger Rallye
Irudi:1973_Dodge_Challenger_red.jpg|Motorra agerian duen 1973ko modeloa

## Kanpo estekak
1975eko Eurovision Abesti Lehiaketa

**1975eko Eurovision Abesti Lehiaketa** urtero ospatzen den Eurovision Abesti Lehiaketaren hogeigarren edizioa izan zen. Stockholmeko Stockholmsmässan erakustazokan ospatu zen, Suedian, martxoaren 22an. Aurkezlea Karin Falck izan zen.

Garailea Herbehereetakoko Teach-In taldea izan zen, "Ding-a-dong" kantuarekin. Herbehereen laugarren garaipena izan zen.

Hemeretzi herrialdek hartu zuten parte, orduko partaide kopuru errekorra gaindituz. Frantzia eta Malta lehiaketara itzuli ziren, eta Turkiak lehen agerraldia egin zuen; azken honen ondorioz, Greziak uko egin zion partaidetzari, Turkiarekiko arazo politikoak zirela eta.

Botazio sistema berria estreinatu zen edizio honetan, ordundik aldaketa batzuekin mantendu dena: epaimahai bakoitzak lehiakideen artean 12 puntu ematen dizkio gustukoenari, 10 puntu bigarren gustukoenari, 8 puntu hirugarrenari, 7, 6, eta horrela puntu bat eman arte hamargarren gustukoenari. Herrialdeek ezin dizkiote punturik eman bere buruari.

## Lehiaketa 
## Kanpo estekak 
*  Eurovision webgune ofiziala